projecte-aina/dolly3k_ca huggingface dataset:
Pregunta: El cocodril és un rèptil o un amfibi?
Resposta: Els cocodrils són rèptils. Malgrat que viuen tant en terra com a l'aigua, això no els converteix en un amfibi, ja que no tenen altres característiques dels amfibis, com pot ser una pell humida i glandular sense escates ni plomes, sinó que tenen, com els rèptils, la pell seca i escamosa que els ajuda a prevenir la pèrdua d'aigua i els proporciona protecció. D'altra banda, ponen els ous a terra.
Pregunta: Dona'm consells sobre com puc mantenir els meus hàbits.
Resposta: De vegades és difícil mantenir els hàbits, però és possible si seguim un enfocament metòdic.

Aquests són alguns consells per aconseguir-ho:

1. Comprèn per què has de mantenir un hàbit i per què és essencial.
2. Fes que l'hàbit sigui visible. Per exemple, si vols tocar la guitarra cada nit després de sopar, deixa la guitarra ben a la vista al menjador.
3. Fes-ho fàcil. Sovint evitem les coses llargues i complexes, així que fes-ho senzill. Per exemple, si vols tenir l'hàbit de fer exercici, comença amb exercicis petits i senzills.
4. Fes que els hàbits siguin atractius i agradables. Concedeix-te una recompensa després d'acabar la rutina. Per exemple, pots menjar un gelat després de fer exercici 3 o 4 dies a la setmana.

Espero que això t'ajudi en el teu esforç per crear hàbits.
Pregunta: Amb quina freqüència he de passejar el meu gos adult?
Resposta: En funció de l'edat, és possible que al teu gos li agradi passejar entre 3 i 6 vegades al dia. Per assegurar-te que el teu gos adult faci pipí i caca regularment durant el dia, li aniria bé fer una passejada almenys cada 6 hores. Les passejades solen durar uns 15 minuts, però com més llarga sigui, millor.
Pregunta: Has de fer una formació per poder fer submarinisme?
Resposta: El submarinisme requereix formació, i normalment la gent obté una certificació abans de practicar aquesta activitat.
Pregunta: Quines són les qualitats d'un bon director?
Resposta: Les qualitats que fan d'algú un bon director poden variar. Diferents directors poden aportar coses diferents en diverses situacions per ajudar l'equip i l'empresa. Aquestes són algunes de les qualitats que solen ser útils:
1. Contractar: la feina principal d'un director és construir un bon equip, la qual cosa no és possible si no es contracta l'equip.
2. Generar confiança: és important que un director generi confiança amb cada persona de l'equip, però també entre els mateixos membres de l'equip per crear una cultura de col·laboració.
3. Solucionar problemes: els directors han de ser capaços de reconèixer els problemes i ajudar l'equip a trobar solucions, ja sigui ajudant-los directament o trobant l'ajuda adequada que necessiten.
4. Prioritzar: sovint, els equips tenen més feina que persones i els directors juguen un paper fonamental a l'hora de prioritzar les tasques per assegurar-se que les tasques de més impacte es duen a terme primer.
5. Flexibilitzar: els directors han d'estar disposats a jugar diferents papers segons la situació ho requereixi, des de l'experiència pràctica en la matèria fins a la resolució de conflictes o la creació de cultura.
Pregunta: La meva cap està disponible els dimarts, dimecres i dijous a partir de les 12:00 hora del Pacífic i la seva cap està disponible els dimecres a partir de les 16:30 hora estàndard central i els dijous de 15:30 a 16:30. Em pots suggerir una hora per programar una reunió entre elles dues si he de plegar cada dia a les 17:00 hora de l'Est?
Resposta: La teva cap està disponible a partir de les 15:00 hora de l'Est, però la seva cap només està disponible els dimecres a partir de les 17:30 hora de l'Est o els dijous de 16:30 a 17:30 hora de l'Est. L'única hora que us podeu reunir totes tres és els dijous a les 16:30 hora de l'Est. Si tu pots estar disponible a partir de les 17:00 hora de l'Est, aleshores totes tres també esteu disponibles per reunir-vos els dimecres a les 17:30 hora de l'Est o els dijous a les 17:00 hora de l'Est.
Pregunta: Quines són cinc maneres creatives i totalment diferents de descriure la utilitat del govern?
Resposta: 1. El govern és un mal necessari que proporciona les proteccions i els serveis necessaris als ciutadans.
2. El govern és un control necessari que evita l'abús de poder i assegura una societat justa i igualitària.
3. El govern és una font d'estabilitat que assegura que ningú no es quedi enrere.
4. El govern és una eina poderosa que proporciona les eines i els recursos per afavorir el progrés.
5. El govern és una força per al bé que promou l'equitat, la justícia i la igualtat.
Pregunta: Què és un stinky slinky?
Resposta: Un stinky slinky és el sobrenom d'una mànega d'aigües residuals per a caravanes. A l'hora de buidar els dipòsits de la caravana, s'enganxa una mànega d'estil acordió al port de sortida de la caravana i l'altre extrem es col·loca en un forat de l'abocador. Aleshores s'estiren les palanques per buidar els dipòsits: primer es buida el dipòsit blanc (el contingut del vàter) i, després, el dipòsit gris, per eliminar les restes de quan s'ha buidat el dipòsit negre. La majoria de la gent es posa guants per buidar els dipòsits. Atès que la mànega d'aigües residuals és elàstica com una molla (slinky en anglès) i elimina els residus del vàter (stinky significa "pudent" en anglès), se sol utilitzar el sobrenom stinky slinky.
Pregunta: Quines són les maneres de menjar una poma?
Resposta: Pots menjar la poma crua, o pots afegir-la a unes natilles.
També pots menjar poma caramel·litzada.
De ben segur que has sentit a parlar del pastís de poma.
Pots provar també la salsa de poma, tot i que desconec quin gust deu tenir, mai no l'he provada.
Què et sembla el suc de poma? I les patates fregides de poma?
Crec que hi ha moltes maneres de menjar poma més enllà de l'habitual, però diria que menjar-la crua és la més saludable de totes.
Pregunta: Em pots ajudar a classificar aquests elements com a "car", "no car" o "no ho sé": aire, or, roca, coet i somni?
Resposta: L'aire i la roca no són cars, però l'or i el coet, sí. No sé si el somni és car o no.
Pregunta: Quin és un ocell i quin un peix: lutjanus campechanus o milà reial?
Resposta: El milà reial és un ocell, el lutjanus campechanus és un peix.
Pregunta: Com puc eliminar la calç de les dutxes i les aixetes?
Resposta: Una manera natural d'eliminar la calç de les dutxes i les aixetes és utilitzar vinagre blanc. Cal aplicar-ne a la calç i deixar-ho una estona (30 minuts) abans d'utilitzar aigua neta per netejar-ho. Com més alta és la concentració de vinagre del producte, millor.
Pregunta: Quina és la millor manera d'emmagatzemar els aliments?
Resposta: Cada aliment requereix una forma d'emmagatzematge diferent. És important revisar les etiquetes dels aliments i seguir atentament les instruccions. Els aliments no peribles continguts en recipients ben tancats es poden emmagatzemar al rebost. Els aliments peribles s'han de segellar i desar a la nevera per consumir a curt termini o al congelador per consumir a llarg termini.
Pregunta: Quina és la diferència principal entre el transformador només descodificador i el transformador només codificador?
Resposta: La diferència principal és que el transformador només codificador mira la seqüència d'entrada des de les dues direccions, tant des de davant com des de darrere, la qual cosa significa que pot entendre millor les relacions entre cada testimoni de la seqüència. D'altra banda, el transformador només descodificador mira l'entrada només des d'una direcció, la qual cosa significa que és més adequat per a tasques de llenguatge d'autoregressió, com ara la generació de text.
Pregunta: Quins són els avantatges de l'aprenentatge presencial versus en línia?
Resposta: L'aprenentatge presencial permet una experiència d'aprenentatge més participativa i personalitzada, mentre que l'aprenentatge en línia permet arribar a un públic més ampli d'alumnes que no poden assistir-hi en persona per motius geogràfics. 

L'aprenentatge presencial ofereix una experiència d'empleat positiva que ofereix als estudiants oportunitats d'interactuar amb els companys o de conèixer nous companys. És habitual que els empleats es trobin amb membres de l'equip per primera vegada en anys durant l'aprenentatge presencial. 

La cultura de l'empresa acostuma a fer-se més manifesta durant aquests esdeveniments i fomenta un sentiment de pertinença a l'empresa. Esdeveniments com aquest construeixen o enforteixen habilitats que són molt necessàries per als empleats i fomenten una cultura d'innovació que resulta imprescindible per seguir sent competitius. Per tant, l'aprenentatge presencial és un avantatge tant per als empleats com per a l'empresa.
Pregunta: L'afirmació següent és certa o falsa? "Els cacauets són vegetals".
Resposta: Aquesta afirmació és certa. Els cacauets formen part de la família dels llegums i, per tant, són vegetals.
Pregunta: Quantes monedes de 25 cèntims necessites per tenir 3 dòlars?
Resposta: Hi ha 4 monedes de 25 cèntims en 1 dòlar, de manera que necessites 12 monedes en total per tenir 3 dòlars.
Pregunta: Com pots arribar a ser un bon enginyer de programari?
Resposta: Es requereix una diversitat d'experiència en el sector per ser un bon enginyer de programari. Practica els principis estàndard del sector per escriure codi de producció d'alta qualitat, comprèn i depura un sistema de producció complex i comunica't de manera eficaç amb altres enginyers per escalar l'equip.
Pregunta: Com puc calmar un infant que té una rebequeria?
Resposta: Els infants tenen grans expectatives i sentiments encara més grans i encara no tenen la capacitat d'identificar i controlar les emocions i reaccions. És feina dels pares ajudar-los a aprendre a fer-hi front i a adaptar-se. No tots els infants són iguals, de manera que no hi ha cap "vareta màgica" per calmar-los quan tenen una rebequeria, però sí que hi ha un parell de coses que poden ajudar el teu fill quan té una crisi:

1. Recorda que els seus sentiments són reals i que no t'intenten manipular. Els nens petits encara no tenen la capacitat de fer-ho.
2. Assegura't que l'espai sigui segur per al nen i per a qualsevol altre infant que hi hagi a prop.
3. No alcis la veu per igualar la seva intensitat. Fes servir un to tranquil i uniforme amb l'infant. Tot i que pot ser molt difícil quan tu també estàs frustrat, un to més baix l'ajudarà a abaixar ell també el to de veu.
4. Deixa que la rebequeria vagi perdent força.
5. Fes moltes abraçades al teu fill, quan estigui preparat.
6. Quan estigui tranquil, parleu del que ha passat. Posa nom als seus sentiments (tristesa, ira, frustració) per ajudar-lo a identificar el sentiment la propera vegada que passi, i parla amb ell sobre què hauria de fer en lloc de fer una rebequeria (prendre's un descans, dir-ho als pares o a un adult, fer respiracions profundes, etc.).
Pregunta: És segur beure aigua d'un rierol?
Resposta: No, normalment no és segur beure aigua superficial sense tractar, ja que pot contenir bacteris o paràsits que causen malalties.
Pregunta: Quantes rondes es juguen en un torneig de golf professional?
Resposta: En un torneig de golf professional es juguen quatre rondes.
Pregunta: Enumera alguns motius pels quals els gats són els millors animals de companyia.
Resposta:  - Els agraden les carícies.
- Són independents.
- Molt sovint creen vincles amb les persones.
- Proporcionen suport emocional.
- Són menys exigents que els gossos.
- Són fàcils de cuidar.
- No necessiten atenció constant les 24 hores del dia.
- Se'ls pot ensenyar a utilitzar una sorrera o fins i tot un vàter real.
- No ocupen gaire espai.
- No requereixen gaires joguines, equipament o llits cars.
- No els cal sortir a passejar cada dia.
- No acostumen a causar gaire desordre.
- Sovint són molt més fàcils de cuidar que els gossos.
- No bavegen.
- No et llepen la cara.
- No et mosseguen els mobles.
- Són infinitament bufons.
Pregunta: Com entrenaries per a una marató?
Resposta: Si no corres de manera regular, però en general estàs en forma, necessites molts mesos d'entrenament per fer una marató. Hauries de córrer almenys 3 o, encara millor, 4 vegades per setmana. Hauries d'augmentar gradualment la càrrega d'entrenament. Una bona indicació és no augmentar el quilometratge total més d'un 10 % per setmana. Una de les curses setmanals hauria de ser llarga. Pots començar amb una distància que puguis córrer actualment i anar augmentant-la gradualment cada setmana fins que puguis córrer 30 km. No hauries de necessitar fer curses d'entrenament més llargues. Hauries de poder córrer 30 km unes 6 setmanes abans de la marató objectiu. En les últimes setmanes abans de la marató, redueix la distància fins a uns 20 km. Les altres curses de la setmana haurien de ser més curtes. Comença amb una distància curta amb què et sentis còmode, i després augmenta-la fins que siguin 10-12 km. Hauries de fer totes aquestes curses a un ritme fàcil, que et permeti mantenir una conversa. Molta sort amb la marató!
Pregunta: Classifica cadascun dels elements següents com a flexibles o inflexibles: gimnasta, instructor de ioga, acer, goma, cuir, fusta.
Resposta: Gimnasta: flexible.
Instructor de ioga: flexible.
Acer: inflexible.
Goma: flexible.
Cuir: flexible.
Fusta: inflexible.
Pregunta: Classifica aquests instruments com a instruments de percussió o de vent-fusta: flauta, clarinet, tambor, fagot, marimba, címbals.
Resposta: El tambor, la marimba i els címbals són instruments de percussió. La flauta, el clarinet i el fagot són instruments de vent-fusta.
Pregunta: Quin és el nom de gossa més popular?
Resposta: Bella.
Pregunta: En primer lloc, és important saber quin és el teu objectiu amb la bicicleta. Si és per sortir amb la família, pots triar una bicicleta normal, però si penses utilitzar-la per a competició, és millor triar una bicicleta de fibra de carboni més sofisticada, per obtenir més rendiment a les curses.
Resposta: És correcte, però també recomanaria comprovar el propòsit de comprar una bicicleta i avaluar-ne el cost-benefici.
Pregunta: Vull planificar unes vacances a l'estiu. Com puc saber on anar?
Resposta: Cal seguir diversos passos a l'hora de decidir quina és la millor destinació. En primer lloc, has de pensar quant de temps vols marxar de vacances. Això determinarà quin serà el temps de viatge adequat. En segon lloc, has de pensar quin tipus de vacances t'agradaria fer i quan les vols fer. Vols unes vacances tranquil·les amb un clima càlid? Vols fer turisme en una ciutat amb una temperatura suau? O vols fer senderisme? O esquí? Les zones climàtiques són molt diferents, de manera que dependrà del tipus de vacances que vulguis fer. En tercer lloc, has de pensar com hi arribaràs. Vols anar-hi amb cotxe o agafar el tren? O vols agafar un avió? També és important que pensis en el pressupost general de les vacances. Algunes destinacions són més cares que d'altres.
Si segueixes aquests passos, reduiràs la llista de possibles destinacions.
Pregunta: Com pots avaluar una equació amb múltiples operacions?
Resposta: Utilitza la regla PEMDAS (parèntesis, exponents, multiplicació, divisió, suma i resta, per les seves sigles en anglès) per saber l'ordre en què es fan els càlculs.
Pregunta: Què és la inflació?
Resposta: La inflació és la taxa d'augment dels preus dels béns i serveis durant un període de temps determinat. Un valor d'inflació elevat representaria un augment més gran dels preus dels béns i les matèries primeres, la qual cosa comportaria un valor més baix de la moneda amb el temps.
Pregunta: Classifica cadascun dels topònims següents com a ciutat o país: EUA, Mèxic, Canadà, Syracuse, Austin, Bombai, Japó i Tòquio.
Resposta: De la llista que has presentat, els següents són països: EUA, Mèxic, Canadà i Japó. Les següents són ciutats: Syracuse, Austin, Bombai i Tòquio.
Pregunta: Quins canvis s'han de fer en el procés del sorteig H1B?
Resposta: El procediment de presentació a l'H1B s'ha de modificar per incloure-hi alguns requisits de reserva. Per als mèrits que reben un percentatge més alt i són contractats per empreses del nivell 1, s'ha de reservar una quantitat determinada. A més, com que les mateixes persones presenten un gran nombre de sol·licituds d'H1B, el govern no hauria de reconèixer les seves múltiples presentacions. Per llei, els sol·licitants d'H1B han d'estar treballant en un projecte i la informació dels seus clients i els comprovants de pagament dels sis mesos anteriors s'han de verificar durant el procés de sol·licitud. En lloc de fer sortejos addicionals més endavant, considera seleccionar uns quants candidats més durant el sorteig inicial i proporcionar-los el número de la llista d'espera perquè, almenys, estiguin al corrent de qualsevol canvi en la seva selecció inicial.
Pregunta: Escriu una història breu sobre un home que descobreix una casa en un arbre parcialment construïda.
Resposta: Un home va comprar una propietat i va començar a explorar el terreny. Al cap d'un temps, va descobrir una casa en un arbre parcialment construïda no gaire lluny del terra, on els seus fills podrien jugar sense perill. L'home va tornar a casa per recollir fusta i eines del seu taller i acabar de construir la casa de l'arbre. Tanmateix, en arribar al taller, es va adonar que necessitaria més fusta per acabar la casa. Decebut, va començar a guardar les eines quan va sentir passar un camió que venia fusta. Després de comprar el material, va tornar a la casa de l'arbre amb les eines i el material i es va posar a treballar. En acabar la casa de l'arbre, va cridar els seus fills per donar-los una sorpresa. Quan van veure la casa de l'arbre, van cridar d'alegria i de seguida es van posar a jugar-hi, cosa que el va fer molt feliç.
Pregunta: Quant dura un partit de tennis?
Resposta: Un partit de tennis es juga normalment al millor de tres o cinc sets, i un set l'aconsegueix el primer que guanya sis jocs amb almenys un marge de dos jocs. Es juga un desempat si tots dos jugadors guanyen 6 jocs. L'habilitat relativa dels jugadors, la freqüència de les pauses i altres factors poden afectar la durada d'un partit de tennis, però normalment un partit al millor de tres durarà uns 90 minuts i un partit al millor de cinc durarà al voltant de 2,5 o 3 hores.
Pregunta: Com puc escollir els millors plàtans?
Resposta: Depèn de quan te'ls vulguis menjar. Si te'ls vols menjar immediatament, busca'n uns que siguin gairebé totalment grocs; si esperaràs uns quants dies per menjar-te'ls, busca que tinguin 2,5 cm o menys de verd a la part superior; i si vols que et durin una setmana, selecciona'n uns que siguin aproximadament mig verds.
Pregunta: Quin és el problema fonamental de l'economia com a disciplina?
Resposta: a. L'assignació de recursos entre els desitjos de la competència perquè hi ha desitjos il·limitats, però recursos limitats.
b. Com garantir un creixement econòmic continu davant de la incertesa.
c. Com maximitzar els beneficis per a les empreses i el valor del consumidor per als ciutadans.
d. Com equilibrar les necessitats de l'economia amb la societat i el medi ambient.
Pregunta: Si vull jugar amb l'ordinador, a quins components he de parar atenció?
Resposta: Per jugar amb l'ordinador, hauries de tenir un bon processador gràfic, una pantalla amb prou espai i freqüència d'actualització i una acústica d'àudio que s'adapti al teu gust, ja siguin altaveus o uns bons auriculars. Si vols jugar a esports d'equip que tinguin xat, planteja't fer servir uns auriculars amb micròfon.
Pregunta: El meu cafè té un gust massa àcid; què puc fer per equilibrar-lo?
Resposta: Aquests són alguns dels passos que pots seguir per ajustar el procés d'elaboració de cafè:
* És possible que no estiguis extraient prou cafè; prova de moldre els grans més fins.
* Una altra manera d'augmentar la taxa d'extracció és fer servir menys cafè molt o més aigua.
* Si utilitzes el mètode d'abocament, fer florir primer el cafè pot ajudar a eliminar-ne el CO2 i millorar-ne l'extracció.
* Prova un torrat més fosc; tenen més sabors de nous i xocolata que poden encaixar millor amb el teu gust.
Pregunta: Escriu un poema sobre l'amo d'un gat que és transportat a un univers paral·lel on gats molt avançats tenen els humans com a mascotes.
Resposta: Sempre m'han agradat els gats
Però mai no em va passar pel cap
Que algun dia em transportarien
A un món dirigit per felins

Tot i la sorpresa del que vaig veure al principi
(Imagina't gats portant barret!)
Ben aviat em vaig adonar
Que hauria d'acceptar alguns fets

D'una banda, els gats eren civilitzats
Molt més que tu o jo
Hi havia peix gratuït tant de dia com de nit
I molts racons càlids on dormir

Tenien música amb notes de miols
I també amb roncs de baix
I tenien escultura i arquitectura
(Amb boles de pèl com a ciment)

Però una nit mentre passejava
Vaig sentir un crit de por
Un so humà mig oblidat
El gemec d'un nen

Amb un creixent malestar dins meu
Vaig buscar aquest so funest
I per una finestra ben il·luminada
Vaig veure un grup de nens

Els gats jugaven amb ells, sí
Igual com tractaries una mascota
Els nens, tanmateix, ploraven
Amb ulls brillants i molls

De seguida vaig saber per què somicaven
Quina necessitat els mancava
Ploraven i cridaven “Mama! Papa!”
Tornar a casa era el que volien

Quan vaig tornar d'aquella terra estranya
I vaig sentir gemegar el meu gat
El so d'aquells pobres nens
Em va ressonar al fons de la ment
Pregunta: En un camp de golf, on són els forats?
Resposta: Els forats són al green d’un camp de golf.
Pregunta: Com puc fer una catifa amb una forma personalitzada?
Resposta: La manera més senzilla és comprar una catifa normal que puguis retallar a mida per adaptar-la a la forma que vulguis. Les catifes fetes amb materials sintètics són més fàcils de tallar, ja que no necessiten cap mena de tractament especial per evitar que es desfacin. Has de dibuixar el contorn a la part posterior de la catifa i fer servir un cúter molt esmolat per resseguir-lo. Per evitar provocar cap dany durant el tall, pots posar la típica fusta de tallar de cuina a sota de la zona de treball. Finalment, pots segellar les vores socarrant-les, posant un cordó de cola o comprant cinta adhesiva per a vores de catifa.
Pregunta: Què és una auditoria en el món de les finances?
Resposta: Una auditoria és un examen independent dels registres i estats financers d’una empresa (informes i comptes) que pretén garantir que: 
- els estats financers són un reflex fidel de la situació financera a la data comptable;
- els ingressos i les despeses es mostren amb precisió;
- els estats financers compleixen totes les condicions legals, i
- els estats financers estan confeccionats amb claredat.
Pregunta: Quins esports puc practicar a l’estiu?
Resposta: A l’estiu pots practicar molts esports diferents. Aquí en tens una llista:
1- Futbol.
2- Natació.
3- Senderisme.
4- Futbol americà.
5- Córrer.
6- Tennis.
Pregunta: Quin és el gènere musical "yacht rock"?
Resposta: El yacht rock fa referència a la música jazz rock de finals dels 70 i principis dels 80, tot i que el terme no es va encunyar fins anys més tard.
Pregunta: Dona’m 5 consells de fitnes que m’ajudin a perdre pes.
Resposta: 1. Segueix una dieta saludable basada en aliments integrals i variats. Elimina els aliments processats.
2. Inclou l’entrenament de força al teu pla d’entrenament. Intenta fer exercici entre 3 i 4 dies per setmana.
3. Mou-te cada dia. Caminar ajuda molt més del que et penses.
4. Estableix objectius realistes. Això et mantindrà centrat i motivat.
5. La paciència és clau per perdre pes. No passarà d’un dia per l’altre, és a dir, segueix menjant sa i fent exercici de manera habitual. Trigaràs més temps a veure els resultats en comparació amb una dieta de xoc, però els resultats seran més duradors.
Pregunta: Què és un embassament?
Resposta: Un embassament és una barrera que atura el corrent d’aigua d’un riu i crea un llac artificial. Els embassaments s’utilitzen per diferents motius. Alguns embassaments recullen aigua per a necessitats industrials, agrícoles o per al subministrament d’aigua als aqüeductes civils. Un altre ús pot ser per a la generació d’energia mitjançant turbines hidroelèctriques. En altres ocasions, es tracta d’un mitjà de control del cabal d’aigua destinat a la prevenció d’inundacions o la recuperació del terreny.